આ સમીરની ફરિયાદોનું લિસ્ટ છે. આગળ એ ઉમેરે છે કે, હું જ્યારે ભણતો હતો ત્યારે મને પપ્પા સામે તો શું ઘરમાં પણ સાથે ભણતી છોકરીને લઈ આવવાની છૂટ ન હતી. ઘરમાં એક જ ટેલિફોન હતો પણ મિત્રોને કદી ફોન કરીને હોમવર્ક કે પ્રોજેક્ટનું કંઈ પૂછવા માટે એ ફોન વાપરવાની હિંમત ન થતી. ટેલિવિઝન પર પપ્પા જે ચેનલ જુએ એ જ ચેનલ જોવાની. શેરીમાં રમવા જવાનો સમય પણ ફિક્સ હતો. મમ્મી-પપ્પા અમને અલગઅલગ વિષયો ભણાવતાં. પપ્પાની સામે બોલવાનું તો બહુ દૂરની વાત હતી. કઈ લાઈનમાં આગળ ભણવું કે કઈ કૉલેજમાં એડમિશન લેવું એ પણ અમારી મરજી પ્રમાણે ન થતું.